CELEX: 32021D0456
Language: sk
Date: 2021-03-12 00:00:00
Title: Vykonávacie rozhodnutie Komisie (EÚ) 2021/456 z 12. marca 2021, ktorým sa mení vykonávacie rozhodnutie (EÚ) 2020/1604, pokiaľ ide o stanovenie referenčných hodnôt pre určitých dovozcov a výrobcov na obdobie od 1. januára 2021 do 31. decembra 2023 [oznámené pod číslom C(2021) 1155] (Text s významom pre EHP) (Iba anglické, francúzske, holandské a nemecké znenie je autentické)

16.3.2021   
               
               
                  SK
               
               
                  Úradný vestník Európskej únie
               
               
                  L 90/1
               
            
         VYKONÁVACIE ROZHODNUTIE KOMISIE (EÚ) 2021/456
         z 12. marca 2021,
         ktorým sa mení vykonávacie rozhodnutie (EÚ) 2020/1604, pokiaľ ide o stanovenie referenčných hodnôt pre určitých dovozcov a výrobcov na obdobie od 1. januára 2021 do 31. decembra 2023
         
            
               [oznámené pod číslom C(2021) 1155]
            
         
         (Text s významom pre EHP)
         (Iba anglické, francúzske, holandské a nemecké znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 517/2014 zo 16. apríla 2014 o fluórovaných skleníkových plynoch, ktorým sa zrušuje nariadenie (ES) č. 842/2006 (1), a najmä na jeho článok 16 ods. 3,
         keďže:
         
                     (1)
                  
                  
                     Vykonávacím rozhodnutím Komisie (EÚ) 2020/1604 (2) sa stanovujú referenčné hodnoty na obdobie od 1. januára 2021 do 31. decembra 2023 pre každého dovozcu alebo výrobcu, ktorý zákonne uviedol na trh fluórované uhľovodíky od 1. januára 2015 do 31. decembra 2019, nahlásené podľa článku 19 nariadenia (EÚ) č. 517/2014.
                  
               
                     (2)
                  
                  
                     Vykonávacím nariadením Komisie (EÚ) 2018/1992 (3) sa zmenilo vykonávacie nariadenie (EÚ) č. 1191/2014 (4) s cieľom umožniť samostatné uvádzanie údajov o množstvách fluórovaných uhľovodíkov uvedených na trh v Spojenom kráľovstve a v Únii pozostávajúcej z 27 členských štátov od kalendárneho roka 2018.
                  
               
                     (3)
                  
                  
                     Dovozcovia a výrobcovia so sídlom v Spojenom kráľovstve predložili Komisii dodatočné overené údaje, ktoré dopĺňajú už nahlásené údaje podľa článku 19 nariadenia (EÚ) č. 517/2014 za roky 2015 až 2017. V týchto údajoch sa rozlišuje medzi fluórovanými uhľovodíkmi uvedenými na trh v Spojenom kráľovstve a v Únii 27 členských štátov.
                  
               
                     (4)
                  
                  
                     Na určenie referenčných hodnôt na obdobie od 1. januára 2021 do 31. decembra 2023, ak dovozcovia a výrobcovia nahlásili, že na trh v Spojenom kráľovstve aj v Únii 27 členských štátov uviedli fluórované uhľovodíky fyzicky (t. j. nie vo forme poverení), vykonávacie rozhodnutie (EÚ) 2020/1604 zohľadňuje množstvá uvedené na trh v Únii 27 členských štátov.
                  
               
                     (5)
                  
                  
                     Podľa článku 18 ods. 2 nariadenia (EÚ) č. 517/2014, ak dovozcovia alebo výrobcovia poveria iný podnik použitím ich kvóty, príslušné množstvá fluórovaných uhľovodíkov sa považujú za uvedené na trh týmito spoločnosťami v čase poverenia. Nie sú k dispozícii žiadne nahlásené údaje, ktoré by umožňovali rozčlenenie poverení na použitie kvót na množstvá fluórovaných uhľovodíkov uvedené na trh v Spojenom kráľovstve a v Únii 27 členských štátov. Okrem toho dovozcovia ani výrobcovia nemôžu určiť, na ktorom trhu prijímajúca spoločnosť použila alebo použije ich zverené kvóty.
                  
               
                     (6)
                  
                  
                     Zároveň, ak dovozcovia alebo výrobcovia nahlásili fyzické uvedenie na trh v Spojenom kráľovstve aj v Únii 27 členských štátov, podľa vykonávacieho rozhodnutia (EÚ) 2020/1604 sa rovnaké oddelenie trhu vzťahuje aj na celkový počet poverení na použitie kvót vydaných týmito dovozcami a výrobcami. V tomto smere dané vykonávacie rozhodnutie počíta s tým, že len časť týchto poverení bola uvedená na trh v Únii 27 členských štátov.
                  
               
                     (7)
                  
                  
                     Medzi oddelením trhov z hľadiska množstiev fluórovaných uhľovodíkov fyzicky uvedených na trh a oddelením trhov z hľadiska poverení na použitie kvót nie je žiadne priame prepojenie. Preto by sa celkové množstvo poverení na použitie kvót vydaných dovozcami alebo výrobcami, ktorí za ktorýkoľvek z rokov 2015 až 2019 nahlásili, že uviedli fluórované uhľovodíky na trh v Spojenom kráľovstve aj v Únii 27 členských štátov, malo považovať za uvedené na trh v Únii 27 členských štátov.
                  
               
                     (8)
                  
                  
                     V tejto súvislosti by sa mali prepočítať referenčné hodnoty pre dotknutých dovozcov a výrobcov na obdobie od 1. januára 2021 do 31. decembra 2023. Tento prepočet sa týka len ôsmich spoločností, ktorým sa príslušná referenčná hodnota oznámi osobitne. Dovozcovia a výrobcovia, ktorých referenčné hodnoty nie sú týmto rozhodnutím dotknuté, nedostanú žiadne osobitné oznámenie o ich nezmenených referenčných hodnotách.
                  
               
                     (9)
                  
                  
                     Vykonávacie rozhodnutie (EÚ) 2020/1604 by sa preto malo zodpovedajúcim spôsobom zmeniť, pokiaľ ide o referenčné hodnoty ôsmich dovozcov a výrobcov. Zmena sa týka len riadkov týkajúcich sa referenčných hodnôt každého z týchto dovozcov a výrobcov, v zmysle prílohy k tomuto rozhodnutiu.
                  
               
                     (10)
                  
                  
                     S cieľom zosúladiť dátum uplatňovania zmien s dátumom uplatňovania vykonávacieho rozhodnutia (EÚ) 2020/1604 je vhodné, aby sa toto rozhodnutie uplatňovalo od 1. januára 2021.
                  
               
                     (11)
                  
                  
                     Opatrenia stanovené v tomto rozhodnutí sú v súlade so stanoviskom výboru zriadeného článkom 24 nariadenia (EÚ) č. 517/2014,
                  
               PRIJALA TOTO ROZHODNUTIE:
         
            Článok 1
            Riadky 200, 397, 608, 957, 969, 1333, 1365 a 1379 prílohy k vykonávaciemu rozhodnutiu (EÚ) 2020/1604 sa menia v súlade s prílohou k tomuto rozhodnutiu.
         
         
            Článok 2
            Toto rozhodnutie je určené týmto podnikom:
            
                         
                     
                     
                        ID-číslo v registri
                     
                     
                        Názov a adresa podniku
                     
                  
                        1.
                     
                     
                        14806
                     
                     
                        
                                    Daikin Refrigerants Europe GmbH
                                 
                              
                                    Industriepark Hoechst, D821
                                 
                              
                                    Frankfurt 65926
                                 
                              
                                    Nemecko
                                 
                              
                  
                        2.
                     
                     
                        9410
                     
                     
                        
                                    ARKEMA France
                                 
                              
                                    420 rue d'Estienne d'Orves,
                                 
                              
                                    Colombes cedex 92705
                                 
                              
                                    Francúzsko
                                 
                              
                  
                        3.
                     
                     
                        9978
                     
                     
                        
                                    RSL Ireland Limited
                                 
                              
                                    48F Robinhood Industrial Estate,
                                 
                              
                                    Clondalkin Dublin 22
                                 
                              
                                    Írsko
                                 
                              
                  
                        4.
                     
                     
                        9461
                     
                     
                        
                                    Honeywell Fluorine Products Europe B.V.
                                 
                              
                                    Stationsplein Zuid-West ,961
                                 
                              
                                    Schiphol-Oost NL-1117 CE
                                 
                              
                                    Holandsko
                                 
                              
                  
                        5.
                     
                     
                        28243
                     
                     
                        
                                    Mexichem Fluor EU B.V.
                                 
                              
                                    Stationsplein,3
                                 
                              
                                    Zwolle 8011 CW
                                 
                              
                                    Holandsko
                                 
                              
                  
                        6.
                     
                     
                        9401 
                     
                     
                        
                                    A-Gas (UK) Ltd
                                 
                              
                                    Banyard Road, Portbury West,
                                 
                              
                                    Bristol BS20 7XH
                                 
                              
                                    Spojené kráľovstvo
                                 
                              
                  
                        7.
                     
                     
                        9475
                     
                     
                        
                                    Mexichem UK Limited
                                 
                              
                                    The Heath Business & Technical Park,
                                 
                              
                                    Runcorn, Cheshire WA7 4QX
                                 
                              
                                    Spojené kráľovstvo
                                 
                              
                  
                        8.
                     
                     
                        9996
                     
                     
                        
                                    Sea-Fire Europe Ltd
                                 
                              
                                    Unity 2 Discovery Voyager Park Portfield Road,
                                 
                              
                                    Portsmouth PO2 5FN
                                 
                              
                                    Spojené kráľovstvo
                                 
                              
                  
         
            Článok 3
            Toto rozhodnutie sa uplatňuje od 1. januára 2021.
         
         
            V Bruseli 12. marca 2021
            
               
                  Za Komisiu
               
               Frans TIMMERMANS
               
                  výkonný podpredseda
               
            
         
         
            (1)  Ú. v. EÚ L 150, 20.5.2014, s. 195.
         
            (2)  Vykonávacie rozhodnutie Komisie (EÚ) 2020/1604 z 23. októbra 2020, ktorým sa podľa nariadenia Európskeho parlamentu a Rady (EÚ) č. 517/2014 o fluórovaných skleníkových plynoch stanovujú referenčné hodnoty na obdobie od 1. januára 2021 do 31. decembra 2023 pre každého výrobcu alebo dovozcu, ktorý zákonne uviedol fluórované uhľovodíky na trh v Únii od 1. januára 2015, nahlásené podľa uvedeného nariadenia (Ú. v. EÚ L 364, 3.11.2020, s. 1).
         
            (3)  Vykonávacie nariadenie Komisie (EÚ) 2018/1992 zo 14. decembra 2018, ktorým sa mení vykonávacie nariadenie (EÚ) č. 1191/2014, pokiaľ ide o nahlasovanie údajov v zmysle článku 19 nariadenia (EÚ) č. 517/2014 v súvislosti s fluórovanými uhľovodíkmi uvádzanými na trh v Spojenom kráľovstve a Únii pozostávajúcej z 27 členských štátov (Ú. v. EÚ L 320, 17.12.2018, s. 25).
         
            (4)  Vykonávacie nariadenie Komisie (EÚ) č. 1191/2014 z 30. októbra 2014, ktorým sa určuje formát a spôsob nahlasovania informácií podľa článku 19 nariadenia Európskeho parlamentu a Rady (EÚ) č. 517/2014 o fluórovaných skleníkových plynoch (Ú. v. EÚ L 318, 5.11.2014, s. 5).
      
      
         
            PRÍLOHA
            
               (Citlivé obchodné informácie – neuverejňuje sa)